KOMMISSIONENS FORORDNING (EF) Nr. 1825/97 af 22. september 1997 om ændring som følge af ændringen af de omregningskurser, der skal anvendes i den fælles landbrugspolitik, af visse beløb for nødder og johannesbrød fastsat i ecu i Rådets forordning (EØF) nr. 790/89, og om ændring af forordning (EF) nr. 1363/95

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 3813/92 af 28. december 1992 om den regningsenhed og de omregningskurser, der skal anvendes i den fælles landbrugspolitik (1), senest ændret ved forordning (EF) nr. 150/95 (2), særlig artikel 7, og

ud fra følgende betragtninger:

Ifølge artikel 14b, stk. 1, i Rådets forordning (EØF) nr. 1035/72 af 18. maj 1972 om den fælles markedsordning for frugt og grøntsager (3), senest ændret ved forordning (EF) nr. 1363/95 (4), kan medlemsstaterne på visse betingelser yde en fast tillægsstøtte til oprettelse af producentorganisationer i sektoren for nødder og johannesbrød; i artikel 1 i Rådets forordning (EØF) nr. 790/89 (5), ændret ved forordning (EF) nr. 1363/95, blev støttebeløbet fastsat til henholdsvis 60, 70 og 75 ECU pr. ton; ved artikel 5 i forordning (EF) nr. 1363/95 blev beløbene forhøjet til henholdsvis 72,45, 84,53 og 90,56 ECU pr. ton fra den 1. januar 1996, der var den første udløsende begivenhed efter den 1. februar 1995, som var datoen for afskaffelsen af justeringsfaktoren for landbrugsomregningskurserne;

i henhold til artikel 14b, stk. 2, andet afsnit, i forordning (EØF) nr. 1035/72 for perioden indtil den 31. december 1993 og i henhold til samme forordnings artikel 36, stk. 2, fra den 1. januar 1994, foregår fællesskabsfinansieringen af den faste tillægsstøtte via EUGFL udelukkende gennem EUGFL, Udviklingssektionen;

det fremgår af ovenstående og af bestemmelserne i artikel 3, stk. 2, i udgaven af 31. januar 1995 og artikel 6, stk. 3, i forordning (EØF) nr. 3813/92, at landbrugsomregningskursen for omregning til national valuta af ovennævnte beløb udtrykt i ecu i perioden 1. januar 1993 til 31. december 1995 var lig med regnskabskursen pr. 1. januar i det år, hvor beslutningen om at yde støtte blev truffet;

denne situation og revalueringen af den franske franc i 1993 og 1994 førte for perioden fra 1. januar 1993 til 31. december 1995 til en nedsættelse af den omregningskurs, der tidligere blev anvendt for Frankrig;

i henhold til artikel 7 i forordning (EØF) nr. 3813/92 har Frankrig anmodet om, at ovennævnte beløb på 60, 70 og 75 ECU pr. ton forhøjes for 1993, 1994 og 1995; anmodningen bør imødekommes; med henblik på en korrekt forvaltning af sektoren og under hensyn til den af forhøjelsen omfattede periode bør de pågældende medlemsstater dog kunne anvende forhøjelsen;

foranstaltninger i henhold til artikel 7 i forordning (EØF) nr. 3813/92 vedtages af Kommissionen efter proceduren i artikel 12 i samme forordning; proceduren i artikel 46 i Rådets forordning (EF) nr. 2200/96 af 28. oktober 1996 om den fælles markedsordning for frugt og grøntsager (6) finder derfor anvendelse;

artikel 13, stk. 2, i forordning (EØF) nr. 3813/92 anvendes kun på priser og beløb i ecu, hvis modværdi i national valuta pr. 31. januar 1995 blev tilpasset af justeringsfaktoren for landbrugsomregningskurserne; det var ikke tilfældet for de beløb, der er nævnt i artikel 1 i forordning (EØF) nr. 790/89; det var altså en fejl, at beløbene blev ændret ved artikel 5, nr. 1), forordning (EF) nr. 1363/95; denne bestemmelse bør derfor ophæves; for at tage hensyn til erhvervede rettigheder bør ophævelsen ikke omfatte de støttebeløb, som blev vedtaget inden ikrafttrædelsen af nærværende forordning;

denne forordning bør træde i kraft straks for at undgå enhver ydelse af et for højt støttebeløb;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Frugt og Grøntsager -

UDSTEDT FØLGENDE FORORDNING:

Artikel 1

1. Ved ydelse af den faste tillægsstøtte, der er omhandlet i artikel 14b, stk. 1, i forordning (EØF) nr. 1035/72, ændres de beløb på 72,45, 84,53 og 90,56 ECU, der er nævnt i artikel 1 i forordning (EØF) nr. 790/89, til henholdsvis 72,06, 84,07 og 90,07 ECU for den støtteydelse, der træffes beslutning om efter ikrafttrædelsen af nærværende forordning.

2. Artikel 5, nr. 1, i forordning (EF) nr. 1363/95 udgår.

Artikel 2

Ved ydelse af den pågældende støtte for 1993, 1994 og 1995 kan medlemsstaterne ændre de pågældende beløb til henholdsvis:

- 71,07, 82,91 og 88,84 ECU for den støtteydelse, der blev truffet beslutning om i 1993

- 72,06, 84,07 og 90,07 ECU for den støtteydelse, der blev truffet beslutning om i 1994 eller 1995.

Artikel 3

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 22. september 1997.

På Kommissionens vegne

Franz FISCHLER

Medlem af Kommissionen

(1) EFT L 387 af 31. 12. 1992, s. 1.

(2) EFT L 22 af 31. 1. 1995, s. 1.

(3) EFT L 118 af 20. 5. 1972, s. 1.

(4) EFT L 132 af 16. 6. 1995, s. 8.

(5) EFT L 85 af 30. 3. 1989, s. 6.

(6) EFT L 297 af 21. 11. 1996, s. 1.